title: 2007/48/EZ: Odluka Europske središnje banke od 30. prosinca 2006. o uplaćivanju kapitala, prijenosu deviznih pričuva i doprinosima u pričuve i rezervacije Europske središnje banke od strane Banke Slovenije (ESB/2006/30)

text:
               01/Sv. 14

               HR

               Službeni list Europske unije

               65

         32006D0030

               L 024/17

               SLUŽBENI LIST EUROPSKE UNIJE

         ODLUKA EUROPSKE SREDIŠNJE BANKE
   od 30. prosinca 2006.
   o uplaćivanju kapitala, prijenosu deviznih pričuva i doprinosima u pričuve i rezervacije Europske središnje banke od strane Banke Slovenije
   (ESB/2006/30)
   (2007/48/EZ)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 30. stavak1., članak 30. stavak 3., članak 49. stavak 1. i članak 49. stavak 2.,
   budući da:

               (1)

               Prema Odluci Vijeća 2006/495/EZ od 11. srpnja 2006. u skladu s člankom 122. stavkom 2. Ugovora o usvajanju jedinstvene valute u Sloveniji 1. siječnja 2007. (1), Slovenija ispunjava potrebne uvjete za prihvaćanje eura te se odstupanje koje joj je odobreno u skladu s člankom 4. Ugovora o pristupanju (2) stavlja izvan snage s učinkom od 1. siječnja 2007.

               (2)

               Člankom 49. stavkom 1. Statuta propisuje se da nacionalna središnja banka (NSB) države članice čije je odstupanje stavljeno izvan snage mora uplatiti svoj upisani dio kapitala Europske središnje banke (ESB) u jednakom iznosu kao nacionalne središnje banke drugih država članica sudionica. Nacionalne središnje banke postojećih država članica sudionica u potpunosti su uplatile svoj upisani dio kapitala ESB-a. (3) Ponder Banke Slovenije u kapitalnom ključu ESB-a je 0,3194 %, u skladu s člankom 2. Odluke ESB/2006/21 od 15. prosinca 2006. o postotnim udjelima nacionalnih središnjih banaka u ključu za upis kapitala Europske središnje banke. (4) Banka Slovenije je već uplatila dio svog udjela u upisanom kapitalu ESB-a u skladu s člankom 1. Odluke ESB/2004/10 od 23. travnja 2004. o određivanju mjera potrebnih za uplaćivanje kapitala Europske središnje banke od strane nacionalnih središnjih banaka nesudionica (5). Prema tome, preostali iznos je 17 096 556,47 EUR, koji je dobiven umnoškom upisanog kapitala ESB-a (5 760 652 402,58 EUR) i pondera Banke Slovenije u kapitalnom ključu (0,3194 %) te umanjen za dio njezinog udjela u upisanom kapitalu koji je već uplaćen, pri čemu je uzeto u obzir proširenje kapitalnog ključa ESB-a radi pridruživanja središnjih banaka Bulgarian National Bank i Banca Națională a României ESSB-u.

               (3)

               Člankom 49. stavkom 1. zajedno s člankom 30. stavkom 1. Statuta propisano je da NSB država članica čije je odstupanje stavljeno izvan snage mora također prenijeti devizne pričuve ESB-u. U skladu s člankom 49. stavkom 1. Statuta iznos za prijenos određuje se tako da se vrijednost u eurima po važećem deviznom tečaju deviznih pričuva koje su već prenesene ESB-u u skladu s člankom 30. stavkom 1. Statuta pomnoži s omjerom između broja udjela koje je upisao navedeni NSB i broja udjela koje su već uplatile nacionalne središnje banke drugih država članica sudionica. Pri određivanju „deviznih pričuva koje su već prenesene ESB-u u skladu s člankom 30. stavkom 1.” potrebno je uzeti u obzir usklađivanja kapitalnog ključa od 1. siječnja 2004. (6) u skladu s člankom 29. stavkom 3. Statuta, proširenje kapitalnog ključa ESB-a od 1. svibnja 2004. (7) u skladu s člankom 49. stavkom 3. Statuta i proširenje kapitalnog ključa ESB-a od 1. siječnja 2007. u skladu s člankom 49. stavkom 3. Statuta. (8) Kao rezultat, u skladu s Odlukom ESB/2006/24 od 15. prosinca 2006. o određivanju mjera potrebnih za doprinos u vrijednost akumuliranog vlasničkog kapitala Europske središnje banke i za usklađivanje potraživanja nacionalnih središnjih banaka koja su istovjetna prenesenim deviznim pričuvama, (9) protuvrijednost u eurima spomenutih deviznih pričuva, koje su već prenesene ESB-u u skladu s člankom 30. stavkom 1. Statuta jest 41 514 271 945,60 EUR.

               (4)

               Devizne pričuve koje mora prenijeti Banka Slovenije trebale bi biti nominirane u američkim dolarima i zlatu.

               (5)

               Člankom 30. stavkom 3. Statuta propisano je da ESB mora priznati svakom NSB-u države članice sudionice potraživanja u visini deviznih pričuva koje je navedeni NSB prenio ESB-u. Odredbe kojima je regulirana nominacija i obračun kamata na potraživanja koja su već bila priznata nacionalnim središnjim bankama država članica sudionica (10) bi se trebale primjenjivati i na nominaciju i obračun kamata na potraživanja Banke Slovenije.

               (6)

               Člankom 49. stavkom 2. Statuta propisano je da NSB države članice čije je odstupanje stavljeno izvan snage mora doprinijeti pričuvama ESB-a, rezervacijama koje su jednakovrijedne pričuvama i iznosu koji još treba uključiti u pričuve i rezervacije, a koji odgovara stanju računa dobiti i gubitka 31. prosinca godine prije stavljanja izvan snage odstupanja. Iznos tog doprinosa određuje se u skladu s člankom 49. stavkom 2. Statuta.

               (7)

               U skladu s člankom 3. stavkom 5. Poslovnika Europske središnje banke, guverner Banke Slovenije pozvan je na sudjelovanje na sjednici Upravnog vijeća na kojem se donosi ova Odluka,

         DONIJELO JE OVU ODLUKU:
   Članak 1.
   Definicije
   Za potrebe ove Odluke:

               —

               „država članica sudionica” znači država članica koja je prihvatila euro,

               —

               „gotovina” znači zakonska valuta Sjedinjenih Američkih Država (američki dolar),

               —

               „zlato” znači čista unca zlata u obliku poluga tipa London Good Delivery, kako je odredilo udruženje London Bullion Market Association,

               —

               „devizne pričuve” znači zlato ili gotovina.

         Članak 2.
   Uplata kapitala
   1.   S učinkom od 1. siječnja 2007. Banka Slovenije uplaćuje preostali udio svog upisanog kapitala u kapital ESB-a, koji iznosi 17 096 556,47 EUR.
   2.   Banka Slovenije uplaćuje navedeni iznos ESB-u 2. siječnja 2007. putem prijenosa preko transeuropskog automatiziranog sustava ekspresnih novčanih transakcija u realnom vremenu (Target).
   3.   Banka Slovenije uplaćuje ESB-u 2. siječnja 2007. putem zasebnog prijenosa preko sustava Target kamate obračunane tijekom razdoblja od 1. siječnja 2007. do 2. siječnja 2007. na iznos koji duguje ESB-u u skladu sa stavkom 2.
   4.   Sve kamate koje se obračunavaju u skladu sa stavkom 3. izračunavaju se na dnevnoj osnovi uporabom metode stvarnog broja dana podijeljenog s 360 dana po stopi jednakoj graničnoj kamatnoj stopi koju je Europski sustav središnjih banaka primijenio u svojoj posljednjoj operaciji glavnog refinanciranja.
   Članak 3.
   Prijenos deviznih pričuva
   1.   Banka Slovenije prenosi ESB-u, s učinkom od 1. siječnja 2007. te u skladu s ovim člankom i dogovorima koji iz njega proizlaze, iznos deviznih pričuva, nominiran u američkim dolarima i zlatu, u protuvrijednosti 191 641 809,33 EUR, kako slijedi:

               Protuvrijednost američkih dolara u eurima u gotovini

               Protuvrijednost zlata u eurima

               Ukupan iznos protuvrijednosti u eurima

               162 895 537,93

               28 746 271,40

               191 641 809,33

         2.   Iznos deviznih pričuva u protuvrijednosti u eurima koji je Banka Slovenije obvezna prenijeti u skladu sa stavkom 1. izračunava se na temelju tečaja između eura i američkog dolara koji je određen kao rezultat 24-satnog pismenog postupka savjetovanja 29. prosinca 2006. između središnjih banaka koje sudjeluju u navedenom postupku i, kad je riječ o zlatu, na temelju cijene u američkim dolarima za čistu uncu zlata, koja je određena na londonskom tržištu (engl. London gold fixing) 29. prosinca 2006. u 10:30 po londonskom vremenu.
   3.   ESB u najkraćem mogućem roku potvrđuje Banci Slovenije iznose koji su izračunani u skladu sa stavkom 2.
   4.   Banka Slovenije prenosi gotovinu ESB-u na račune koje odredi ESB. Datum namire za prijenos novca ESB-u je 2. siječnja 2007. Banka Slovenije daje nalog za prijenos novca ESB-u na datum namire.
   5.   Banka Slovenije prenosi zlato na datume, račune i lokacije koje odredi ESB.
   6.   Razlika, ako postoji, između ukupnog iznosa u protuvrijednosti u eurima iz stavka 1. i iznosa iz članka 4. stavka 1. podmiruje se u skladu sa Sporazumom od 30. prosinca 2006. između Europske središnje banke i Banke Slovenije vezano uz potraživanja koja je Europska središnja banka priznala Banci Slovenije u skladu s člankom 30. stavkom 3. Statuta Europskog sustava središnjih banaka i Europske središnje banke. (11)

   Članak 4.
   Nominacija i obračun kamata i dospijeće potraživanja istovjetnih doprinosima Banke Slovenije
   1.   S učinkom od 1. siječnja 2007. te u skladu s odredbama članka 3. vezano uz datume namire za prijenose deviznih pričuva, ESB priznaje Banci Slovenije potraživanja nominirana u eurima, istovjetna ukupnom iznosu u eurima doprinosima Banke Slovenije u devizne pričuve, koji iznose 183 995 237,74 EUR.
   2.   Na potraživanja koja ESB priznaje Banci Slovenije obračunavaju se kamate. Obračunane kamate izračunavaju se na dnevnoj osnovi uporabom metode stvarnog broja dana podijeljenog s 360 dana po stopi jednakoj 85 % granične kamatne stope koju je ESSB primijenio u svojoj posljednjoj operaciji glavnog refinanciranja.
   3.   Kamate na potraživanja obračunavaju se na kraju svake financijske godine. ESB svako tromjesečje obavješćuje Banku Slovenije o ukupnom iznosu.
   4.   Nije moguće zahtijevati otkup potraživanja.
   Članak 5.
   Doprinos pričuvama i rezervacijama ESB-a
   1.   S učinkom od 1. siječnja 2007. te u skladu s člankom 3. stavcima 5. i 6. Banka Slovenije doprinosi pričuvama ESB-a, rezervacijama koje su istovjetne pričuvama te iznosu koji je još potrebno uključiti u pričuve i rezervacije vezano uz stanje računa dobiti i gubitka na dan 31. prosinca 2006.
   2.   Iznosi koje je obvezna doprinijeti Banka Slovenije određuju se u skladu s člankom 49. stavkom 2. Statuta. Pozivanja u članku 49. stavku 2. Statuta na „broj udjela, koji su već uplatile druge središnje banke” odnosi se na pondere Banke Slovenije i nacionalnih središnjih banaka postojećih država sudionica u kapitalnom ključu ESB-a u skladu s Odlukom ESB/2006/21.
   3.   U smislu stavka 1. „pričuve ESB-a” i „rezervacije koje su istovjetne pričuvama” uključuju, inter alia, fond općih pričuva ESB-a, stanja na revalorizacijskim računima i rezervacije za tečajni rizik, kamatni rizik te rizik cijene zlata.
   4.   ESB najkasnije prvog radnog dana nakon što Upravno vijeće ESB-a odobri godišnje izvješće ESB-a za 2006. izračunava i potvrđuje Banci Slovenije iznos koji je Banka Slovenije obvezna doprinijeti u skladu sa stavkom 1.
   5.   Banka Slovenije drugi radni dan nakon što Upravno vijeće odobri godišnje izvješće ESB-a za 2006. putem dva zasebna prijenos u sustavu Target uplaćuje ESB-u:

               (a)

               iznos koji duguje ESB-u u skladu sa stavkom 4.; i

               (b)

               kamate koje su dospjele od 1. siječnja 2007. do dana plaćanja iznosa koji duguje ESB-u u skladu sa stavkom 4.

         6.   Sve dospjele kamate u skladu sa stavkom 5. točkom (b) izračunavaju se uporabom metode stvarnog broja dana podijeljenog s 360 dana po stopi jednakoj graničnoj kamatnoj stopi koju je ESSB primijenio u svojoj posljednjoj operaciji glavnog refinanciranja.
   Članak 6.
   Završne odredbe
   Ova Odluka stupa na snagu 1. siječnja 2007.

      Sastavljeno u Frankfurtu na Majni 30. prosinca 2006.

            Predsjednik ESB-a

         Jean-Claude TRICHET

      (1)  SL L 195, 15.7.2006., str. 25.

      (2)  Ugovor o uvjetima pristupanja Češke Republike, Republike Estonije, Republike Cipar, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike te promjene Ugovora na kojima se temelji Europska unija (SL L 236, 23.9.2003., str. 33.).

      (3)  Odluka ESB/2004/6 SL L 205, 9.6.2004., str. 7.

      (4)  SL L 24, 31.1.2007., str. 1.

      (5)  SL L 205, 9.6.2004., str. 19.

      (6)  Odluka ESB/2003/17 (SL L 9, 15.1.2004., str. 27.).

      (7)  Odluka ESB/2004/5 (SL L 205, 9.6.2004., str. 5.).

      (8)  Još nije objavljeno u Službenom listu.

      (9)  SL L 24, 31.1.2007., str. 9.

      (10)  Smjernica ESB/2000/15 (SL L 336, 30.12.2000., str. 114.).

      (11)  Još nije objavljeno u Službenom listu.


title: 2011/530/EU: Odluka Vijeća od 31. ožujka 2011. o potpisivanju, u ime Unije, i privremenoj primjeni Memoranduma o suradnji između Europske unije i Međunarodne organizacije civilnog zrakoplovstva koji osigurava okvir za jačanje suradnje

text:
               07/Sv. 21

               HR

               Službeni list Europske unije

               229

         32011D0530

               L 232/1

               SLUŽBENI LIST EUROPSKE UNIJE

         ODLUKA VIJEĆA
   od 31. ožujka 2011.
   o potpisivanju, u ime Unije, i privremenoj primjeni Memoranduma o suradnji između Europske unije i Međunarodne organizacije civilnog zrakoplovstva koji osigurava okvir za jačanje suradnje
   (2011/530/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. i članak 218. stavak 5.,
   uzimajući u obzir prijedlog Europske komisije,
   budući da:

               (1)

               Komisija je sklopila Memorandum o suradnji s Međunarodnom organizacijom civilnog zrakoplovstva koji osigurava okvir za jačanje suradnje (Memorandum o suradnji) u skladu s mandatom koji je Vijeće usvojilo 17. prosinca 2009. i koji Komisiju ovlašćuje da započne pregovore.

               (2)

               Memorandum o suradnji parafirale su obje stranke 27. rujna 2010. tijekom zasjedanja 37. skupštine Međunarodne organizacije civilnog zrakoplovstva u Montréalu.

               (3)

               Memorandum o suradnji treba potpisati i do zaključenja postupaka za njegovo sklapanje privremeno primjenjivati,

         DONIJELO JE OVU ODLUKU:
   Članak 1.
   Potpisivanje Memoranduma o suradnji između Europske unije i Međunarodne organizacije civilnog zrakoplovstva, koji osigurava okvir za jačanje suradnje (Memorandum o suradnji), odobrava se u ime Unije, podložno sklapanju navedenog Memoranduma o suradnji.
   Tekst Memoranduma o suradnji priložen je ovoj Odluci.
   Članak 2.
   Predsjednik Vijeća ovlašten je za imenovanje osobe ili osoba koje su ovlaštene za potpisivanje u ime Unije Memoranduma o suradnji.
   Članak 3.
   Memorandum o suradnji primjenjuje se privremeno od dana potpisivanja do završetka postupaka za njegovo sklapanje (1).
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 31. ožujka 2011.

            Za Vijeće

            Predsjednik

         VÖLNER P.

      (1)  Datum potpisivanja Memoranduma o suradnji objavit će Glavno tajništvo Vijeća u Službenom listu Europske unije.


title: Odluka Vijeća (EU) 2015/2108 od 16. studenoga 2015. o utvrđivanju stajališta koje treba zauzeti u ime Europske unije u okviru Vijeća za trgovinu uslugama Svjetske trgovinske organizacije u pogledu obavješćivanja o povlaštenom tretmanu koji Unija namjerava dodijeliti za usluge i pružatelje usluga najmanje razvijenih zemalja članica, i traženja odobrenja povlaštenog tretmana koji nadilazi pristup tržištu

text:
               21.11.2015

               HR

               Službeni list Europske unije

               L 305/47

         ODLUKA VIJEĆA (EU) 2015/2108
   od 16. studenoga 2015.
   o utvrđivanju stajališta koje treba zauzeti u ime Europske unije u okviru Vijeća za trgovinu uslugama Svjetske trgovinske organizacije u pogledu obavješćivanja o povlaštenom tretmanu koji Unija namjerava dodijeliti za usluge i pružatelje usluga najmanje razvijenih zemalja članica, i traženja odobrenja povlaštenog tretmana koji nadilazi pristup tržištu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 91. i 100. te članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Člankom IX. Sporazuma iz Marakeša o osnivanju Svjetske trgovinske organizacije („WTO”) utvrđeni su, među ostalim, postupci za oslobođenje od obveza uvedenih za članice WTO-a tim Sporazumom ili multilateralnim trgovinskim sporazumima u prilozima 1.A ili 1.B ili 1.C tom Sporazumu i njihovim prilozima.

               (2)

               U 2011. zatraženo je oslobođenje kojim bi se članicama WTO-a omogućila dodjela povlaštenog tretmana za usluge i pružatelje usluga najmanje razvijenih zemalja članica („najmanje razvijene zemlje članice”), ne odobravajući jednaki tretman za istovjetne usluge i pružatelje usluga svih ostalih članica WTO-a, što čini iznimno odstupanje od obveze na temelju članka II. stavka 1. Općeg sporazuma o trgovini uslugama („GATS”). Odlukom Vijeća 2012/8/EU (1) usvojeno je stajalište Unije kojim se podržava navedeno oslobođenje.

               (3)

               Ministarska konferencija WTO-a od 17. prosinca 2011. donijela je odluku kojom se članice WTO-a ovlašćuju za davanje takva povlaštenog tretmana za usluge i pružatelje usluga najmanje razvijenih zemalja članica u razdoblju od 15 godina. Na temelju te odluke članice WTO-a koje dodjeljuju povlašteni tretman trebaju dostaviti obavijest Vijeću za trgovinu uslugama („VTU”) te VTU u skladu sa svojim postupcima treba odobriti povlašteni tretman u odnosu na primjenu mjera koje su različite od onih opisanih u članku XVI. GATS-a.

               (4)

               U svojoj Odluci od 7. prosinca 2013. Ministarska konferencija WTO-a ponovno je potvrdila zahtjev za odobrenje VTU-a u odnosu na primjenu mjera koje su različite od onih opisanih u članku XVI. GATS-a.

               (5)

               Odlukom Vijeća (EU) 2015/1570 (2) utvrđeno je stajalište Unije da odobri povlašteni tretman o kojem obavijeste članice WTO-a, koje nisu Unija i njezine članice, u pogledu usluga i pružatelja usluga najmanje razvijenih zemalja članica, o primjeni mjera koje su različite od onih opisanih u članku XVI. GATS-a.

               (6)

               U skladu s odlukama Ministarske konferencije WTO-a od 17. prosinca 2011. i 7. prosinca 2013., Unija je 30. srpnja 2015. obavijestila VTU o svojoj namjeri da prijavi, podložno njezinim obveznim internim postupcima, povlašteni tretman koji Unija namjerava omogućiti za usluge i pružatelje usluga najmanje razvijenih zemalja članica.

               (7)

               U interesu je razvojnih ciljeva Unije, a time se doprinosi zaključenju dijela pregovora o uslugama u vezi s Razvojnim planom iz Dohe, da Unija zatraži odobrenje za povlašteni tretman koji nadilazi pristup tržištu i koji namjerava dodijeliti za usluge i pružatelje usluga iz najmanje razvijenih zemalja članica, posebno vodeći računa o povlasticama koje su dodijeljene vezano za privremeni boravak fizičkih osoba za pružanje usluga kako bi se stvorili poticaji za ispunjenje obveza o ponovnom prihvatu u skladu s međunarodnim pravom, provođenje postojećih sporazuma o ponovnom prihvatu i sklapanje novih, uz uvjet da najmanje razvijene zemlje surađuju s Unijom u području upravljanja migracijama.

               (8)

               Primjereno je utvrditi stajalište koje treba zauzeti u ime Unije u okviru VTU-a u pogledu obavješćivanja o povlaštenom tretmanu koji Unija namjerava dodijeliti za usluge i pružatelje usluga najmanje razvijenih zemalja članica, te traženja odobrenja povlaštenog tretmana koji nadilazi pristup tržištu,

         DONIJELO JE OVU ODLUKU:
   Članak 1.
   Stajalište koje se treba zauzeti u ime Unije u okviru VTU-a jest da se VTU obavijesti o povlaštenom tretmanu koji Unija namjerava dodijeliti za usluge i pružatelje usluga najmanje razvijenih zemalja članica, kako je navedeno u dokumentu S/C/N/840 WTO-a, u skladu s odlukama Ministarske konferencije WTO-a od 17. prosinca 2011. i 7. prosinca 2013., te da se zatraži odobrenje unutar VTU-a u pogledu povlaštenog tretmana koji nadilazi pristup tržištu.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 16. studenoga 2015.

            Za Vijeće

            Predsjednik

         F. ETGEN

      (1)  Odluka Vijeća 2012/8/EU od 14. prosinca 2011. o utvrđivanju stajališta koje Europska unija treba zauzeti na ministarskoj konferenciji Svjetske trgovinske organizacije u pogledu zahtjeva za dodjelu oslobođenja radi davanja povlaštenog tretmana uslugama i pružateljima usluga najmanje razvijenih zemalja (SL L 4, 7.1.2012., str. 16.).

      (2)  Odluka Vijeća (EU) 2015/1570 od 18. rujna 2015. o utvrđivanju stajališta koje treba zauzeti u ime Europske unije u okviru Vijeća za trgovinu uslugama Svjetske trgovinske organizacije o odobrenju povlaštenog tretmana o kojem su članice WTO-a, a koje nisu Unija i njezine države članice, obavijestile u pogledu usluga i pružatelja usluga članica najmanje razvijenih zemalja, pri primjeni mjera koje nisu mjere opisane u članku XVI. GATS-a (SL L 245, 22.9.2015., str. 6.).


title: 2012/55/Euratom: Odluka Komisije od 2. ožujka 2011. o sklapanju Sporazuma o suradnji u području mirnodopske uporabe nuklearne energije između Europske zajednice za atomsku energiju i Vlade Australije

text:
               11/Sv. 118

               HR

               Službeni list Europske unije

               185

         32012D0055

               L 029/3

               SLUŽBENI LIST EUROPSKE UNIJE

         ODLUKA KOMISIJE
   od 2. ožujka 2011.
   o sklapanju Sporazuma o suradnji u području mirnodopske uporabe nuklearne energije između Europske zajednice za atomsku energiju i Vlade Australije
   (2012/55/Euratom)
   EUROPSKA KOMISIJA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. drugi stavak,
   uzimajući u obzir odobrenje Vijeća,
   budući da:
   Trebalo bi sklopiti Sporazum o suradnji u području mirnodopske uporabe nuklearne energije između Europske zajednice za atomsku energiju i Vlade Australije,
   DONIJELA JE OVU ODLUKU:
   Članak 1.
   Sporazum o suradnji u području mirnodopske uporabe nuklearne energije između Europske zajednice za atomsku energiju i Vlade Australije odobrava se u ime Europske zajednice za atomsku energiju. Tekst Sporazuma priložen je ovoj Odluci.
   Članak 2.
   Predsjednik Komisije ili član Komisije odgovoran za područje energije ovlašćuju se za potpisivanje Sporazuma i poduzimanje svih potrebnih koraka za stupanje na snagu ovog Sporazuma u ime Europske zajednice za atomsku energiju.

      Sastavljeno u Bruxellesu 2. ožujka 2011.

            Za Komisiju

         Günther OETTINGER

            Član Komisije


2013/586/EU: Odluka Europskog parlamenta od 17. travnja 2013. o razrješnici za izvršenje proračuna Europskog centra za praćenje droga i ovisnosti o drogama za financijsku godinu 2011.


title: Odluka Vijeća (ZVSP) 2015/2309 od 10. prosinca 2015. o promicanju učinkovitih kontrola izvoza oružja

text:
               11.12.2015

               HR

               Službeni list Europske unije

               L 326/56

         ODLUKA VIJEĆA (ZVSP) 2015/2309
   od 10. prosinca 2015.
   o promicanju učinkovitih kontrola izvoza oružja
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               U Europskoj sigurnosnoj strategiji koju su donijeli šefovi država i vlada 12. prosinca 2003. naznačeno je pet glavnih izazova na koje Unija treba odgovoriti: terorizam, širenje oružja za masovno uništenje, regionalni konflikti, nefunkcioniranje države i organizirani kriminal. Posljedice nekontroliranog optjecaja konvencionalnog oružja od presudne su važnosti za četiri od pet navedenih izazova. U toj se strategiji naglašava važnost kontrola izvoza za ograničavanje širenja oružja.

               (2)

               Unija je 5. lipnja 1998. donijela politički obvezujući Kodeks ponašanja pri izvozu oružja, kojim se utvrđuju zajednička mjerila za reguliranje zakonite trgovine konvencionalnim oružjem.

               (3)

               Strategijom EU-a za suzbijanje nezakonitog gomilanja malog i lakog oružja (SALW) i pripadajućeg streljiva te trgovanja njima, koju je Europsko vijeće donijelo 15. i 16. prosinca 2005., predviđa se da Unija, na regionalnoj i međunarodnoj razini, podržava jačanje kontrola izvoza i promicanje mjerila Kodeksa ponašanja pri izvozu oružja s pomoću, među ostalim, pružanja pomoći zemljama koje nisu zemlje EU-a u izradi relevantnog domaćeg zakonodavstva te promicanjem mjera za poboljšanje transparentnosti.

               (4)

               Kodeks ponašanja pri izvozu oružja zamijenjen je 8. prosinca 2008. Zajedničkim stajalištem Vijeća 2008/944/ZVSP (1) koje je pravno obvezujuće i kojim se uspostavlja osam mjerila na osnovi kojih treba ocjenjivati zahtjeve za izvoz konvencionalnog oružja. Ono također uključuje mehanizam obavješćivanja i savjetovanja za odbijanja izvoza oružja i mjere transparentnosti poput godišnje objave godišnjeg izvješća EU-a o izvozu oružja. Određen broj zemalja koje nisu zemlje EU-a uskladio se sa Zajedničkim stajalištem 2008/944/ZVSP.

               (5)

               U članku 11. Zajedničkog stajališta 2008/944/ZVSP navodi se da države članice trebaju ulagati najveće moguće napore da i druge države koje izvoze vojnu tehnologiju ili opremu potaknu na primjenu mjerila tog Zajedničkog stajališta.

               (6)

               Opća skupština UN-a usvojila je Ugovor o trgovini oružjem (UTO) 2. travnja 2013. te je on stupio na snagu 24. prosinca 2014. UTO-om se nastoji ojačati transparentnost i odgovornost u trgovini oružjem. UTO-om se, kao i Zajedničkim stajalištem 2008/944/ZVSP, utvrđuje određeni broj mjerila za procjenu rizika na osnovi kojih je potrebno ocjenjivati izvoz oružja. Unija konkretno podupire učinkovitu provedbu i univerzalizaciju UTO-a putem svog posebnog programa donesenog u okviru Odluke Vijeća 2013/768/ZVSP (2). Tim se programom pomaže određenom broju zemalja koje nisu zemlje EU-a, na njihov zahtjev, u jačanju njihovih sustava za kontrolu prijenosa oružja u skladu sa zahtjevima UTO-a.

               (7)

               Stoga je važno osigurati komplementarnost između aktivnosti informiranja i aktivnosti za pomoć predviđenih u ovoj Odluci i onih predviđenih u Odluci 2013/768/ZVSP. Albanija, Bosna i Hercegovina, bivša jugoslavenska republika Makedonija, Srbija, Crna Gora, Kosovo (3), Alžir, Egipat, Libija, Maroko, Tunis, Armenija, Azerbajdžan, Bjelarus, Gruzija, Republika Moldova, Ukrajina, Benin, Burkina Faso, Kabo Verde, Côte d'Ivoire, Gambija, Gana, Gvineja, Gvineja Bisau, Liberija, Mali, Niger, Nigerija, Senegal, Sijera Leone, Togo, Mauritanija, Kamerun, Čad i Kina utvrđeni su kao korisnici u okviru ove Odluke. Kada je to relevantno, korisnike utvrđene ovom Odlukom koji nisu poduzeli nikakav korak prema potpisivanju UTO-a i pristupu UTO-u, trebalo bi potaknuti da to učine putem aktivnosti koje se provode u okviru ove Odluke. Isto bi tako, kada je to relevantno, trebalo potaknuti korisnike koji su potpisali UTO, ali ga još nisu ratificirali da ga ratificiraju. Ako bude uspješno provedena, ova bi Odluka stoga također mogla funkcionirati kao poveznica prema pojačanoj pomoći povezanoj s UTO-om u skladu s Odlukom 2013/768/ZVSP.

               (8)

               Aktivnosti Unije kojima se promiču učinkovite i transparentne kontrole izvoza oružja razvijene su od 2008. na temelju Zajedničke akcije Vijeća 2008/230/ZVSP (4) i odluka 2009/1012/ZVSP (5) i 2012/711/ZVSP (6). Tim se aktivnostima posebno podupire daljnja regionalna suradnja, pojačana transparentnost i veća odgovornost u skladu s načelima Zajedničkog stajališta 2008/944/ZVSP i u njemu utvrđenih mjerila za procjenu rizika. Dotične aktivnosti tradicionalno su usmjerene prema trećim zemljama iz istočnog i južnog susjedstva Unije.

               (9)

               Unija je posljednjih godina također pružala pomoć za poboljšanje kontrola izvoza robe dvojne namjene u zemljama koje nisu zemlje EU-a, u okviru projekata poduzetih u sklopu financijskih instrumenata Unije koji nisu obuhvaćeni proračunom zajedničke vanjske i sigurnosne politike (ZVSP). Ta su nastojanja nastavljena u okviru inicijative za centre izvrsnosti. Trebalo bi osigurati koordinaciju s tim aktivnostima koje su važne za kontrole izvoza robe dvojne namjene.

               (10)

               Vijeće je povjerilo tehničku provedbu odluka 2009/1012/ZVSP i 2012/711/ZVSP njemačkom Saveznom uredu za gospodarstvo i kontrolu izvoza (Bundesamt für Wirtschaft und Ausfuhrkontrolle – „BAFA”). BAFA je uspješno dovršila organizaciju svih aktivnosti predviđenih u tim odlukama. BAFA je ujedno provedbena agencija za projekte kojima se podupire učinkovita provedba Ugovora o trgovini oružjem u okviru Odluke 2013/768/ZVSP. S obzirom na navedeno, odabir BAFA-e kao provedbene agencije za aktivnosti Unije u okviru ove Odluke opravdan je njezinim dokazanim iskustvom, kvalifikacijama i potrebnom stručnošću u cjelokupnom rasponu relevantnih aktivnosti Unije povezanih s kontrolom izvoza oružja. Odabirom BAFA-e olakšat će se pronalaženje sinergija između programa informiranja u vezi s UTO-om i aktivnosti na temelju ove Odluke,

         DONIJELO JE OVU ODLUKU:
   Članak 1.
   1.   U svrhu promicanja mira i sigurnosti te u skladu s Europskom sigurnosnom strategijom, Unija radi na ostvarenju sljedećih ciljeva:

               (a)

               promicanju učinkovitih kontrola izvozâ oružja od strane zemalja koje nisu zemlje EU-a u skladu s načelima navedenima u Zajedničkom stajalištu 2008/944/ZVSP i Ugovoru o trgovini oružjem te ostvarenju, prema potrebi, komplementarnosti i sinergija s projektima pomoći Unije u području kontrola izvoza robe dvojne namjene;

               (b)

               davanju potpore nastojanjima zemalja koje nisu zemlje EU-a na domaćoj i regionalnoj razini kako bi trgovina konvencionalnim oružjem postala odgovornija i transparentnija.

         2.   Unija radi na ostvarenju ciljeva iz stavka 1. putem sljedećih projektnih aktivnosti:

               (a)

               daljnjim promicanjem, među zemljama koje nisu zemlje EU-a, mjerila i načela navedenih u Zajedničkom stajalištu 2008/944/ZVSP i Ugovoru o trgovini oružjem na temelju postignuća ostvarenih putem provedbe odluka 2012/711/ZVSP i 2009/1012/ZVSP te Zajedničke akcije 2008/230/ZVSP;

               (b)

               pružanjem pomoći zemljama koje nisu zemlje EU-a u izradi, ažuriranju i provedbi, prema potrebi, odgovarajućih zakonodavnih i administrativnih mjera kojima je cilj uspostava učinkovitog sustava kontrola izvoza konvencionalnog oružja;

               (c)

               pružanjem pomoći korisnicima u osposobljavanju službenika za izdavanje dozvola i službenika za izvršavanje zakonodavstva radi osiguranja odgovarajuće provedbe i izvršavanja kontrola izvoza oružja;

               (d)

               promicanjem transparentnosti i odgovornosti u međunarodnoj trgovini oružjem, među ostalim putem pružanja potpore nacionalnim i regionalnim mjerama za promicanje transparentnosti i odgovarajuće provjere pri izvozima konvencionalnog oružja;

               (e)

               poticanjem korisnika koji još nisu poduzeli nikakve korake prema potpisivanju UTO-a i pristupu UTO-u, da se pridruže UTO-a te poticanjem potpisnika da ga ratificiraju;

               (f)

               promicanjem daljnjeg razmatranja rizika preusmjeravanja oružja i njegova ublažavanja, iz perspektive i uvoza i izvoza.

         Detaljan opis projektnih aktivnosti iz ovog stavka naveden je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku („Visoki predstavnik”) odgovoran je za provedbu ove Odluke.
   2.   Tehničku provedbu projektnih aktivnosti iz članka 1. stavka 2. izvršava BAFA.
   3.   BAFA svoje zadaće obavlja pod odgovornošću Visokog predstavnika. U tu svrhu Visoki predstavnik sklapa potrebne aranžmane s BAFA-om.
   Članak 3.
   1.   Referentni financijski iznos za provedbu projektnih aktivnosti iz članka 1. stavka 2. jest 999 000 EUR.
   2.   Rashodima koji se financiraju iz iznosa određenog u stavku 1. upravlja se u skladu s postupcima i pravilima koji se primjenjuju na proračun Unije.
   3.   Komisija nadzire ispravnost upravljanja referentnim financijskim iznosom iz stavka 1. U tu svrhu ona sklapa sporazum o financiranju s BAFA-om. Sporazumom se utvrđuje da BAFA mora osigurati da vidljivost doprinosa Unije bude u skladu s njegovom veličinom.
   4.   Komisija nastoji sklopiti sporazum o financiranju iz stavka 3. što je prije moguće nakon stupanja na snagu ove Odluke. Ona obavješćuje Vijeće o svim problemima u tom procesu i o datumu sklapanja sporazuma o financiranju.
   Članak 4.
   Visoki predstavnik izvješćuje Vijeće o provedbi ove Odluke na temelju redovitih izvješća koja priprema BAFA. Ta su izvješća temelj za evaluaciju koje provodi Vijeće. Komisija izvješćuje o financijskim aspektima provedbe projektnih aktivnosti iz članka 1. stavka 2.
   Članak 5.
   Ova Odluka stupa na snagu na dan donošenja.
   Prestaje važiti 30 mjeseci nakon datuma sklapanja sporazuma o financiranju iz članka 3. stavka 3. ili šest mjeseci nakon dana njezina donošenja ako sporazum o financiranju nije sklopljen unutar tog razdoblja.

      Sastavljeno u Bruxellesu 10. prosinca 2015.

            Za Vijeće

            Predsjednik

         F. BAUSCH

      (1)  Zajedničko stajalište Vijeća 2008/944/ZVSP od 8. prosinca 2008. o definiranju zajedničkih pravila kojima se uređuje kontrola izvoza vojne tehnologije i opreme (SL L 335, 13.12.2008., str. 99.).

      (2)  Odluka Vijeća 2013/768/ZVSP оd 16. prosinca 2013. o aktivnostima EU-a za potporu provedbi Ugovora o trgovini oružjem u okviru Europske sigurnosne strategije (SL L 341, 18.12.2013., str.56.).

      (3)  Ovim se nazivom ne dovode u pitanje stajališta o statusu te je on u skladu s RVSUN-om 1244(1999) i mišljenjem Međunarodnog suda o proglašenju neovisnosti Kosova.

      (4)  Zajednička akcija Vijeća 2008/230/ZVSP od 17. ožujka 2008. o potpori aktivnostima EU-a s ciljem promicanja kontrole izvoza oružja te načela i kriterija Kodeksa ponašanja EU-a pri izvozu oružja među trećim zemljama (SL L 75, 18.3.2008., str. 81.).

      (5)  Odluka Vijeća 2009/1012/ZVSP od 22. prosinca 2009. o potpori aktivnostima EU-a s ciljem promicanja kontrole izvoza oružja te načela i kriterija Zajedničkog stajališta 2008/944/ZVSP među trećim zemljama (SL L 348, 29.12.2009., str. 16.).

      (6)  Odluka Vijeća 2012/711/ZVSP od 19. studenoga 2012. o potpori aktivnostima Unije radi promicanja kontrole izvoza oružja te načela i kriterija Zajedničkog stajališta 2008/944/ZVSP u trećim zemljama (SL L 321, 20.11. 2012., str. 62.).

      PRILOG

         PROJEKTNE AKTIVNOSTI IZ ČLANKA 1. STAVKA 2.

      1.   CILJEVI
      Ciljevi ove Odluke jesu promicanje poboljšanih kontrola prijenosa oružja i podupiranje nastojanja, na domaćoj i regionalnoj razini, kako bi međunarodna trgovina konvencionalnim oružjem postala odgovornija i transparentnija. Ti bi ciljevi, prema potrebi, trebali uključivati promicanje načela i kriterija navedenih u Zajedničkom stajalištu 2008/944/ZVSP i Ugovoru o trgovini oružjem. Trebalo bi raditi na ostvarenju tih ciljeva putem nastojanja, prema potrebi, za komplementarnošću i sinergijom s projektima pomoći Unije u području kontrola izvoza robe dvojne namjene.
      Radi postizanja gore navedenih ciljeva Unija bi trebala nastaviti promicati norme Zajedničkog stajališta 2008/944/ZVSP, oslanjajući se na postignuća ostvarena putem provedbe odluka 2012/711/ZVSP, 2009/1012/ZVSP i Zajedničke akcije 2008/230/ZVSP. U tu bi svrhu trebalo pružiti pomoć korisnicima u izradi, ažuriranju i provedbi, prema potrebi, odgovarajućih zakonodavnih i administrativnih mjera kojima se podupire učinkovit sustav kontrola prijenosa konvencionalnog oružja. Također bi trebalo pružiti potporu u pogledu procjene i ublaživanja rizika preusmjeravanja oružja.
      Potporu bi trebalo pružiti i osposobljavanju službenika za izdavanje dozvola i službenika za izvršavanje zakonodavstva odgovornih za provedbu i izvršavanje kontrola prijenosa oružja te nacionalnim i regionalnim mjerama kojima se promiču transparentnost i odgovarajuća provjera izvozâ konvencionalnog oružja. Nadalje, trebalo bi promicati kontakte s privatnim sektorom i sukladnost s relevantnim nacionalnim pravnim i administrativnim odredbama kojima se regulira prijenos oružja.
      2.   ODABIR PROVEDBENE AGENCIJE
      Provedba ove Odluke povjerena je BAFA-i. BAFA će, prema potrebi, partnerski surađivati s agencijama za kontrolu izvoza država članica, relevantnim regionalnim i međunarodnim organizacijama, trustovima mozgova, istraživačkim institutima te nevladinim organizacijama.
      BAFA ima iskustvo najviše razine u pružanju pomoći pri kontroli izvoza te u aktivnostima informiranja. To je iskustvo stekla u svim relevantnim područjima strateške kontrole izvoza u pogledu robe povezane s KBRN-om, robe dvojne namjene te oružja. BAFA je putem tih programa i aktivnosti stekla detaljno znanje o sustavima kontrole izvoza većine korisnika obuhvaćenih ovom Odlukom.
      U odnosu na pomoć za kontrolu izvoza oružja te informiranje BAFA je uspješno dovršila provedbu odluka 2009/1012/ZVSP i 2012/711/ZVSP. BAFA je također nadležna za tehničku provedbu programa potpore provedbi UTO-a uspostavljenog Odlukom 2013/768/ZVSP.
      BAFA je time u jedinstvenoj poziciji za utvrđivanje snaga i slabosti sustavâ kontrole izvoza korisnika aktivnosti predviđenih u ovoj Odluci. Stoga je najsposobnija za olakšavanje sinergija među različitim programima pomoći pri kontroli izvoza oružja i programima informiranja, kao i za izbjegavanje nepotrebnog udvostručenja napora.
      3.   KOORDINACIJA S DRUGIM PROJEKTIMA POMOĆI UNIJE U PODRUČJU KONTROLA IZVOZA
      Iskustvo prijašnjih Unijinih aktivnosti informiranja u području kontrola izvoza koje obuhvaćaju i robu dvojne namjene i konvencionalno oružje pokazalo je da bi trebalo težiti sinergiji i komplementarnosti. Stoga bi se aktivnosti iz točaka od 4.2.1. do 4.2.3. trebale provoditi, prema potrebi, zajedno s ostalim aktivnostima kontrole izvoza robe dvojne namjene koje se financiraju putem financijskih instrumenata Unije koji nisu obuhvaćeni proračunom ZVSP-a. Posebno bi trebalo razmotriti mogućnost održavanja događanja u neposrednom slijedu. To bi trebalo učiniti uz potpuno poštovanje pravnih i financijskih ograničenja utvrđenih za uporabu relevantnih financijskih instrumenata Unije.
      4.   OPIS PROJEKTNIH AKTIVNOSTI
      4.1.   Ciljevi projekta

      Glavni je cilj pružiti tehničku pomoć određenom broju korisnika koji su pokazali spremnost da razviju svoje norme i prakse u vezi s kontrolom izvoza oružja. Kako bi se to realiziralo, aktivnostima koje treba poduzeti obratit će se pozornost na status korisnika, posebno u pogledu:

                  —

                  mogućeg članstva ili zahtjeva za članstvo u međunarodnim sustavima kontrole izvoza koji se odnose na prijenos konvencionalnog oružja te robe i tehnologija dvojne namjene,

                  —

                  kandidatura za članstvo u Uniji te pitanja jesu li ti korisnici službeni kandidati ili potencijalni kandidati,

                  —

                  stajališta o UTO-u.

            Ako su dotični korisnici samo potpisnici UTO-a, aktivnostima bi trebalo, ako je to moguće, nastojati bolje utvrditi prepreke za ratifikaciju, posebno kada su te prepreke tehničke prirode i kada se odnose na nedostatke ili potrebe u provedbenim kapacitetima. Trebalo bi, prema potrebi, promicati moguću potporu Unije u okviru Odluke Vijeća 2013/768/ZVSP. Ako dotični korisnici nisu poduzeli korake prema potpisivanju i ratifikaciji UTO-a te pristupu UTO-u, aktivnostima bi trebalo promicati pristup UTO-u, po mogućnosti uz podršku drugih korisnika koji su ratificirali UTO.
      Drugi komplementarni cilj jest senzibilizacija određenog broja korisnika u pogledu procjene rizika preusmjeravanja oružja i smanjenja preusmjeravanja oružja, iz perspektive i uvoza i izvoza. Aktivnosti pokrenute tim komplementarnim ciljem osobito će omogućiti povezivanje kontrola prijenosa oružja s drugim projektima kojima je cilj sprečavanje preusmjeravanja oružja, poput aktivnosti povezanih s fizičkom sigurnosti i upravljanjem zalihama (PSSM) te aktivnosti za potporu sljedivosti oružja i streljiva.
      4.2.   Opis projekta

      4.2.1.   Regionalne radionice

      Projekt će se sastojati od najviše šest dvodnevnih radionica, kojima se pruža osposobljavanje u relevantnim područjima kontrola izvoza konvencionalnog oružja.
      Sudionici u radionici (do 30 sudionika) mogli bi biti vladini službenici te službenici za izdavanje dozvola i službenici za izvršavanje zakonodavstva obuhvaćenih korisnika. Prema potrebi mogu biti pozvani i predstavnici parlamenata te predstavnici industrije i civilnog društva.
      Osposobljavanje će provoditi stručnjaci iz nacionalnih administracija država članica, uključujući bivše službenike, predstavnici zemalja koje su se uskladile sa Zajedničkim stajalištem 2008/944/ZVSP, predstavnici privatnog sektora i civilnog društva.
      Radionice se mogu održati na lokaciji koju odredi Visoki predstavnik uz savjetovanje s Radnom skupinom Vijeća za izvoz konvencionalnog oružja (COARM).
      Regionalne radionice organizirat će se kako slijedi:

                  (a)

                  do dvije radionice u jugoistočnoj Europi;

                  (b)

                  do dvije radionice za istočnoeuropske i kavkaske zemlje obuhvaćene europskom politikom susjedstva;

                  (c)

                  do dvije radionice za sjevernoafričke sredozemne zemlje obuhvaćene europskom politikom susjedstva.

            Ta regionalna raspodjela od po dvije radionice po regiji možda se neće postići ako okolnosti nisu povoljne, primjerice ako broj sudionika bude neočekivano mali, ako ne bude ozbiljne ponude za domaćinstvo radionica od strane korisnika u regiji ili ako dođe do udvostručavanja s obzirom na druge aktivnosti drugih pružatelja aktivnosti informiranja. U slučaju takvog neodržavanja radionica u jednoj ili dvije regije broj radionica u ostalim regijama može se u skladu s time povećati do ukupne gornje granice od šest radionica.
      4.2.2.   Studijski posjeti

      Projekt će se sastojati od najviše šest dvodnevnih studijskih posjeta vladinih službenika te službenika za izdavanje dozvola i službenika za izvršavanje zakonodavstva relevantnim tijelima država članica. Studijskim posjetima trebalo bi obuhvatiti barem tri korisnika te bi oni trebali uključivati barem jednog korisnika koji nije ratificirao UTO.
      4.2.3.   Pojedinačna pomoć korisnicima

      Projekt će se sastojati od radionica u trajanju od najviše 30 dana za pojedinačne korisnike, koje će se po mogućnosti održavati na području korisnika, i u kojima će sudjelovati vladini službenici te službenici za izdavanje dozvola i službenici za izvršavanje zakonodavstva. Ovisno o točnim potrebama i dostupnosti stručnjaka korisnika te stručnjaka država članica EU-a dodijelit će se ukupno dostupnih 30 dana, pri čemu je dvodnevni format najmanji, a petodnevni najveći.
      Svoja znanja predstavit će stručnjaci iz nacionalnih administracija država članica (uključujući bivše službenike), predstavnici zemalja koje su se uskladile sa Zajedničkim stajalištem 2008/944/ZVSP ili predstavnici privatnog sektora i civilnog društva.
      Te radionice za pojedinačnu pomoć uglavnom će se održavati na zahtjev korisnika. One su namijenjene rješavanju specifičnih pitanja ili specifičnih potreba koje je istaknuo korisnik, primjerice na marginama regionalne radionice ili tijekom redovitih kontakata sa stručnjacima Unije i s provedbenom agencijom.
      4.2.4.   Primjena kontrolnih popisa

      Provedbena agencija uspostavlja skupinu tehničkih stručnjaka za primjenu kontrolnih popisa za izvoz. Stručnjaci se biraju iz najvećeg mogućeg broja država članica.
      Broj od 100 radnih sati (na temelju standardnih naknada za stručnjake navedenih u točki 5.) bit će dostupan kako bi se stručnjacima (ovisno o njihovoj dostupnosti) dodijelili zahtjevi za primjenu kontrolnih popisa koje su podnijela relevantna tijela korisnika. Provedbena agencija osmislit će obrasce za takve zahtjeve, vodeći računa o neformalnoj prirodi mišljenja o rejtingu i pitanju povjerljivosti.
      4.2.5.   Događaj završnog ocjenjivanja

      Kako bi se osigurala završna evaluacija aktivnosti u okviru ove Odluke organizirat će se dvodnevni događaj u Bruxellesu, uz zajedničko sudjelovanje korisnika i država članica, ako je moguće neposredno nakon sastanka COARM-a.
      Bit će pozvana najviše dva predstavnika (vladini službenici, službenici za izdavanje dozvola i službenici za izvršavanje zakonodavstva) svakog korisnika iz točke 6.1.
      4.2.6.   Aktivnosti povezane s preusmjeravanjem oružja

      Ovaj će se projekt sastojati od dviju radionica za zapadnoafričke zemlje i zemlje Sahela te za Kinu kako slijedi:

                  —

                  jedna dvodnevna uvodna radionica za najviše dva predstavnika korisnika;

                  —

                  jedna dvodnevna završna radionica za najviše tri predstavnika korisnika.

            Radionice bi se trebale održati u zapadnoafričkim zemljama i zemljama Sahela.
      5.   NAKNADE ZA STRUČNJAKE
      Naknade za stručnjake dostupne su za aktivnosti iz točaka od 4.2.2. do 4.2.4. Što se tiče aktivnosti iz točke 4.2.4., naknade za stručnjake raspodijelit će se prema broju sati, ovisno o stvarnom vremenu (u satima) utrošenom na zahtjeve za identifikaciju robe. Očekuje se najviše 100 naknada za stručnjake (800 sati).
      6.   KORISNICI
      6.1.   Korisnici aktivnosti iz točaka od 4.2.1. do 4.2.5.

                  i.

                  korisnici iz jugoistočne Europe (Albanija, Bosna i Hercegovina, bivša jugoslavenska republika Makedonija, Crna Gora, Srbija i Kosovo*);

                  ii.

                  sjevernoafričke sredozemne zemlje obuhvaćene europskom politikom susjedstva (Alžir, Egipat, Libija, Maroko i Tunis);

                  iii.

                  istočnoeuropske i kavkaske zemlje obuhvaćene europskom politikom susjedstva (Armenija, Azerbajdžan, Bjelarus, Gruzija, Republika Moldova i Ukrajina).

            6.2.   Korisnici aktivnosti iz točke 4.2.6.

      Zemlje ECOWAS-a (Benin, Burkina Faso, Kabo Verde, Côte d'Ivoire, Gambija, Gana, Gvineja, Gvineja Bisau, Liberija, Mali, Niger, Nigerija, Senegal, Sijera Leone, Togo); Mauritanija, Kamerun, Čad, Kina.
      6.3.   Izmjena kruga korisnika

      Radna skupina COARM može, na prijedlog Visokog predstavnika, odlučiti izmijeniti popis korisnika na temelju odgovarajućeg obrazloženja.
      7.   REZULTATI PROJEKATA I POKAZATELJI PROVEDBE
      Uz događaj završnog ocjenjivanja iz točke 4.2.5. pri procjeni rezultata projekata u obzir će se uzeti sljedeće:
      7.1.   Pojedinačna procjena korisnika

      Po završetku aktivnosti provedbena agencija predaje ESVD-u i Komisiji izvješće o napretku za svakog od korisnika iz točke 6.1. To će se izvješće pripremiti u suradnji s dotičnim delegacijama EU-a te će se u njemu dati pregled aktivnosti koje su se održale tijekom važenja ove Odluke. U izvješću će se također dati procjena kapaciteta korisnika koji su namijenjeni kontrolama prijenosa oružja. Ako je korisnik stranka UTO-a, procjenom će se obuhvatiti pitanje kako se postojećim kapacitetima omogućuje provedba UTO-a.
      7.2.   Procjena učinka i pokazatelji provedbe

      Učinak aktivnosti predviđenih ovom Odlukom trebalo bi tehnički procijeniti nakon njihova dovršetka za korisnike iz točke 6.1. Procjenu učinka provest će Visoki predstavnik, u suradnji s COARM-om i, prema potrebi, s dotičnim delegacijama EU-a, kao i s ostalim relevantnim dionicima.
      U tu će se svrhu upotrijebiti sljedeći pokazatelji:

                  —

                  pitanje postojanja odgovarajućih unutarnjih propisa o kontrolama prijenosa oružja te pitanje jesu li oni u skladu, odnosno do koje su mjere u skladu, s odredbama Zajedničkog stajališta 2008/944/ZVSP, među ostalim, primjena mjerila procjene, provedba zajedničkog popisa robe vojne namjene EU-a, izvješćivanje;

                  —

                  ako su dostupne, informacije o slučajevima izvršavanja;

                  —

                  pitanje postojanja sposobnosti korisnika da prijavi izvoz i/ili uvoz oružja, uzimajući u obzir, među ostalim, registar UN-a, godišnje izvješćivanje u okviru UTO-a, nacionalna izvješća;

                  —

                  pitanje je li se korisnika službeno uskladilo sa Zajedničkim stajalištem 2008/944/ZVSP, odnosno namjerava li se službeno uskladiti s njime.

            Izvješća o pojedinačnoj procjeni iz točke 7.1. trebala bi, prema potrebi, upućivati na te pokazatelje provedbe.
      8.   PROMICANJE UPORABE INTERNETSKOG PORTALA EU-a ZA INFORMIRANJE
      Internetski portal predviđen u Odluci 2012/711/ZVSP razvijen je kao resurs u vlasništvu EU-a (https://export-control.jrc.ec.europa.eu). Portal funkcionira kao zajednička platforma za sve EU-ove programe informiranja (dvojna namjena, oružje, UTO). Aktivnosti navedene u točkama od 4.2.1. do 4.2.5. jačaju svijest o internetskom portalu EU-a za informiranje i promiču njegovu uporabu. Sudionike u aktivnostima informiranja trebalo bi obavijestiti o dijelu internetskog portala na kojem se moguće registrirati i koji nudi stalni pristup resursima, dokumentima i podacima za kontakt. Isto tako, trebalo bi promicati uporabu internetskog portala među drugim službenicima koji nisu mogli izravno sudjelovati u aktivnostima za pomoć i aktivnostima informiranja.
      9.   VIDLJIVOST EU-a
      Provedbena agencija poduzima sve odgovarajuće mjere kako bi se dao publicitet činjenici da Europska unija financira određeno djelovanje. Takve će se mjere provoditi u skladu s Priručnikom za komunikaciju i vidljivost vanjskog djelovanja EU-a koji je objavila Europska komisija. Agencija će stoga osigurati vidljivost doprinosa Unije primjerenim brendiranjem i oglašavanjem, ističući ulogu Unije i jačajući svijest o razlozima za Odluku, kao i potpori koju Unija daje Odluci te rezultatima te potpore. Na materijalu nastalom tijekom projekta bit će vidljivo istaknuta zastava Unije u skladu s relevantnim smjernicama Unije.
      S obzirom da se planirane aktivnosti razlikuju u opsegu i karakteru, upotrebljavat će se cijeli niz promidžbenih alata koji uključuju: tradicionalne medije, internetske stranice, društvene medije, informativne i promidžbene materijale, uključujući infografike, letke, biltene, priopćenja za medije te druge, prema potrebi. Publikacije i javna događanja organizirani u okviru projekta bit će brendirani na odgovarajući način.
      10.   TRAJANJE
      Sveukupno procijenjeno trajanje projekta iznosit će 24 mjeseca.
      11.   IZVJEŠĆIVANJE
      Provedbena agencija priprema redovna tromjesečna izvješća, među ostalim nakon dovršetka svake od aktivnosti. Izvješća se podnose Visokom predstavniku najkasnije šest tjedana nakon dovršetka relevantnih aktivnosti.
      12.   UKUPNI PROCIJENJENI TROŠAK PROJEKTA I FINANCIJSKI DOPRINOS UNIJE
      Ukupni procijenjeni trošak projekta iznosi 1 110 000 EUR uz sufinanciranje od strane Njemačke. Ukupni procijenjeni trošak projekta koji financira EU iznosi 999 000 EUR.


title: 2005/269/EZ: Odluka Vijeća od 28. veljače 2005. o sklapanju Sporazuma o pridruživanju između Europske zajednice i njezinih država članica, s jedne strane, i Republike Čilea, s druge strane

text:
               11/Sv. 036

               HR

               Službeni list Europske unije

               303

         32005D0269

               L 084/19

               SLUŽBENI LIST EUROPSKE UNIJE

               28.02.2005.

      ODLUKA VIJEĆA

   od 28. veljače 2005.
   o sklapanju Sporazuma o pridruživanju između Europske zajednice i njezinih država članica, s jedne strane, i Republike Čilea, s druge strane
   (2005/269/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310. u vezi s člankom 300. stavkom 2. prvim podstavkom, drugom rečenicom i s člankom 300. stavkom 3. drugim podstavkom,
   uzimajući u obzir prijedlog Komisije,
   uzimajući u obzir suglasnost Europskog parlamenta (1),
   budući da:

               (1)

               Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane (dalje u tekstu „Sporazum o pridruživanju”), potpisan je, u ime Zajednice, u Bruxellesu 18. studenoga 2002.

               (2)

               Sporazum o pridruživanju trebalo bi odobriti,

         ODLUČILO JE:
   Članak 1.
   1.   Ovim se u ime Zajednice odobrava Sporazum o pridruživanju između Europske zajednice i njezinih država članica, s jedne strane, i Republike Čilea, s druge strane, zajedno sa svojim prilozima i protokolima te deklaracijama koje je Zajednica jednostrano ili zajedno s drugim stranama donijela, a koje su priložene Završnom aktu.
   2.   Tekstovi Sporazuma o pridruživanju, priloga, protokola i Završnog akta priloženi su ovoj Odluci (2).
   Članak 2.
   1.   Stajalište koje Zajednica treba zastupati u Vijeću za pridruživanje i Odboru za pridruživanje, koji su uspostavljeni Sporazumom o pridruživanju, usvaja Vijeće na prijedlog Komisije u skladu s odgovarajućim odredbama Ugovora.
   2.   Predstavnik Vijeća predsjeda Vijećem za pridruživanje i zastupa stav Zajednice. Predstavnik Komisije predsjeda Komisijom za pridruživanje i zastupa stav Zajednice.
   3.   Zajednicu zastupa Komisija u okviru posebnih odbora osnovanih na temelju Sporazuma ili od strane Vijeća za pridruživanje u skladu s člankom 7. Sporazuma.
   Članak 3.
   1.   Za potrebe primjene članka 29. stavka 2. Priloga V. Sporazumu o pridruživanju, ovim se Komisija ovlašćuje, u skladu s postupkom utvrđenim u članku 75. Uredbe (EZ) br. 1493/1999 (3), za sklapanje instrumenata za izmjenu Sporazuma.
   2.   Za potrebe primjene članka 16. stavka 2. Priloga VI. Sporazumu o pridruživanju, ovim se Komisija ovlašćuje, u skladu s postupkom utvrđenim u članku 15. Uredbe (EEZ) br. 1576/89 (4), za sklapanje instrumenata za izmjenu Sporazuma.
   Članak 4.
   Predsjednik Vijeća, u ime Zajednice, daje obavijest kako je predviđeno člankom 198. stavkom 1. Sporazuma.

      Sastavljeno u Bruxellesu 28. veljače 2005.

            Za Vijeće

            Predsjednik

         F. BODEN

      (1)  Suglasnost Europskog parlamenta od 12. veljače 2003.

      (2)  SL L 352, 30.12.2002., str. 3. i SL L 332, 19.12.2003., str. 64.

      (3)  SL L 179, 14.7.1999., str. 1. Uredba kako je zadnje izmijenjena Uredbom Komisije (EZ) br. 1795/2003 (SL L 262, 14.10.2003., str. 13.).

      (4)  SL L 160, 12.6.1989., str. 1. Uredba kako je zadnje izmijenjena Uredbom (EZ) br. 1882/2003 Europskog parlamenta i Vijeća (SL L 284, 31.10.2003., str. 1.).


title: Odluka Vijeća (ZVSP) 2015/440 od 16. ožujka 2015. o produljenju mandata posebnog predstavnika Europske unije za Rog Afrike

text:
               17.3.2015

               HR

               Službeni list Europske unije

               L 72/32

         ODLUKA VIJEĆA (ZVSP) 2015/440
   od 16. ožujka 2015.
   o produljenju mandata posebnog predstavnika Europske unije za Rog Afrike
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 8. prosinca 2011. donijelo Odluku 2011/819/ZVSP (1) o imenovanju g. Alexandera RONDOSA posebnim predstavnikom Europske unije (PPEU) za Rog Afrike. Mandat PPEU-a istječe 28. veljače 2015.

               (2)

               Mandat PPEU-a trebalo bi produljiti do 31. listopada 2015..

               (3)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Alexandera Rondosa kao PPEU-a za Rog Afrike produljuje se do 31. listopada 2015. Vijeće može odlučiti da će mandat PPEU-u završiti ranije na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).
   Za potrebe mandata PPEU-a, Rog Afrike definira se tako da obuhvaća Republiku Džibuti, Državu Eritreju, Saveznu Demokratsku Republiku Etiopiju, Republiku Keniju, Saveznu Republiku Somaliju, Republiku Sudanu, Republiku Južni Sudan i Republiku Ugandu. Za pitanja od šireg regionalnog značaja, PPEU prema potrebi surađuje sa zemljama i regionalnim subjektima izvan Roga Afrike.
   Članak 2.
   Ciljevi politike
   1.   Mandat PPEU-a temelji se na ciljevima politike Unije za Rog Afrike kako je određeno u strateškom okviru donesenom 14. studenoga 2011. i u odgovarajućim zaključcima Vijeća, to jest da aktivno doprinosi regionalnim i međunarodnim nastojanjima u postizanju miroljubivog suživota i trajnog mira, sigurnosti i razvoja unutar zemalja u regiji i među njima. PPEU nadalje nastoji poboljšati kvalitetu, jačinu, utjecaj i vidljivost višedimenzionalnog djelovanja Unije na Rogu Afrike.
   2.   Ciljevi politike uključuju, između ostalog:

               (a)

               nastavak stabilizacije Somalije, pogotovo uz regionalni pristup;

               (b)

               miroljubivi suživot Sudana i Južnog Sudana kao dviju održivih i naprednih država s čvrstim i odgovornim političkim strukturama;

               (c)

               rješavanje trenutačnih sukoba i izbjegavanje potencijalnih sukoba među zemljama u regiji ili unutar njih;

               (d)

               podršku političkoj, sigurnosnoj i gospodarskoj regionalnoj suradnji.

         Članak 3.
   Mandat
   1.   Kako bi postigao ciljeve politike Unije u odnosu na Rog Afrike, PPEU ima sljedeći mandat:

               (a)

               surađivati sa svim odgovarajućim dionicima u regiji, vladama, regionalnim tijelima, međunarodnim i regionalnim organizacijama, civilnim društvom i dijasporama, s ciljem unapređivanja ciljeva Unije, i doprinositi boljem razumijevanju uloge Unije u regiji;

               (b)

               predstavljati Uniju na odgovarajućim međunarodnim forumima, prema potrebi, i osigurati vidljivost podrške Unije upravljanju krizama te rješavanju i sprečavanju sukoba;

               (c)

               poticati i podupirati učinkovitu političku i sigurnosnu suradnju te gospodarsku integraciju u regiji kroz partnerstvo Unije s Afričkom unijom (AU) i regionalnim organizacijama, osobito s Međuvladinim tijelom za razvoj (IGAD);

               (d)

               pratiti politički razvoj događaja u regiji i doprinositi razvoju politike Unije prema regiji, uključujući u odnosu na Somaliju, Sudan, Južni Sudan, pitanje granice između Etiopije i Eritreje te na provedbu Sporazuma iz Alžira, inicijativu bazena Nila i na druga pitanja u regiji koja utječu na njezinu sigurnost, stabilnost i blagostanje;

               (e)

               u pogledu Somalije, i djelujući u uskoj koordinaciji s posebnim izaslanikom EU-a za Somaliju i odgovarajućim regionalnim i međunarodnim partnerima, uključujući posebnog predstavnika glavnog tajnika Ujedinjenih naroda (UN) za Somaliju i AU, aktivno doprinositi djelovanjima i inicijativama koje vode daljnjoj stabilizaciji i post-tranzicijskim dogovorima za Somaliju, s naglaskom na promicanje usklađenog i dosljednog međunarodnog pristupa Somaliji, na izgradnju dobrosusjedskih odnosa i podrške razvoju sigurnosnog sektora u Somaliji, uključujući putem vojne misije Europske unije za doprinos osposobljavanju somalijskih snaga sigurnosti (EUTM Somalia), pomorskih snaga pod vodstvom Europske unije (EUNAVFOR Atalanta), misije Europske unije za izgradnju regionalne pomorske sposobnosti u državama Roga Afrike (EUCAP Nestor) te putem stalne potpore Unije misiji Afričke unije u Somaliji (AMISOM), blisko surađujući s državama članicama;

               (f)

               u pogledu Sudana i Južnog Sudana, i djelujući u bliskoj suradnji s odgovarajućim voditeljima delegacija Unije, doprinositi dosljednosti i učinkovitosti politike Unije prema Sudanu i Južnom Sudanu te podupirati njihov miroljubiv suživot, osobito kroz provedbu sporazumâ iz Adisa i rješavanje otvorenih pitanja nakon Sveobuhvatnog mirovnog sporazuma, uključujući Abyei, politička rješenja za postojeće sukobe, osobito u Darfuru, Južnom Kordofanu i Plavom Nilu, izgradnju institucija u Južnom Sudanu i nacionalno pomirenje. U tom pogledu PPEU doprinosi dosljednom međunarodnom pristupu u bliskoj suradnji s AU-om, a pogotovo sa Skupinom visoke razine AU-a za provedbu za Sudan (AUHIP), UN-om i drugim vodećim regionalnim i međunarodnim dionicima;

               (g)

               pomno pratiti prekogranične izazove koji utječu na Rog Afrike, uključujući terorizam, radikalizaciju, pomorsku sigurnost i piratstvo, organizirani kriminal, krijumčarenje oružja, izbjeglice i migracijske tokove te sve političke i sigurnosne posljedice humanitarnih kriza;

               (h)

               promicati pristup humanitarne pomoći u cijeloj regiji;

               i.

               doprinositi provedbi Odluke Vijeća 2011/168/ZVSP (2) i politike Unije o ljudskim pravima, u suradnji s PPEU-om za ljudska prava, uključujući smjernice EU-a o ljudskim pravima, osobito smjernice EU-a o djeci i oružanom sukobu, kao i smjernice EU-a o nasilju nad ženama i djevojčicama te borbi protiv svakog oblika njihove diskriminacije te politike Unije u vezi s Rezolucijom Vijeća sigurnosti UN-a 1325 (2000), uključujući praćenjem i izvješćivanjem o razvoju događaja te pripremanjem preporuka u vezi s tim.

         2.   Za potrebe provođenja mandata PPEU između ostalog:

               (a)

               savjetuje i izvješćuje o definiranju stajalištâ Unije na međunarodnim forumima, prema potrebi, s ciljem proaktivnog promicanja sveobuhvatnog političkog pristupa Unije prema Rogu Afrike;

               (b)

               održava pregled svih aktivnosti Unije.

         Članak 4.
   Provedba mandata
   1.   PPEU je odgovoran za provedbu mandata, djelujući pod nadležnošću VP-a.
   2.   PSO održava povlaštenu povezanost s PPEU-om te je glavna točka za kontakt PPEU-a s Vijećem. PSO pruža PPEU-u strateško vodstvo i političko usmjeravanje u okviru njegovog mandata, ne dovodeći u pitanje ovlasti VP-a.
   3.   PPEU djeluje u uskoj koordinaciji s Europskom službom za vanjsko djelovanje (ESVD) i njezinim odgovarajućim odjelima, delegacijama Unije u regiji i Komisijom.
   Članak 5.
   Financiranje
   1.   Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. ožujka 2015. do 31. listopada 2015. iznosi 1 770 000 EUR.
   2.   Izdacima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje izdacima podliježe ugovoru između PPEU-a i Komisije. PPEU za sve izdatke odgovara Komisiji.
   Članak 6.
   Ustrojavanje i sastav tima
   1.   PPEU je, u granicama svojeg mandata i odgovarajućih raspoloživih financijskih sredstava, odgovoran za ustrojavanje svojeg tima. U tim su uključeni članovi koji su stručnjaci za pojedina politička i sigurnosna pitanja, u skladu s potrebama mandata. PPEU o sastavu svojeg tima odmah i redovito obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja na rad kod PPEU-a. Plaće takvog upućenog osoblja pokriva dotična država članica, dotična institucija Unije, odnosno ESVD. Stručnjaci koje su države članice uputile institucijama Unije ili ESVD-u mogu također biti raspoređeni PPEU-u. Međunarodno ugovorno osoblje mora imati državljanstvo države članice.
   3.   Sveukupno upućeno osoblje ostaje pod upravnom nadležnošću države članice koja ga upućuje, institucije Unije koja ga upućuje ili ESVD-a te izvršava svoje dužnosti i djeluje u interesu mandata PPEU-a.
   4.   Osoblje PPEU-e smješta se zajedno s relevantnim odjelima ESVD-a ili delegacijama Unije kako bi doprinijeli usklađenosti i dosljednosti njihovih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za dovršetak i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi njegove skupine poštuju sigurnosna načela i minimalne standarde utvrđene Odlukom Vijeća 2013/488/EU (3).
   Članak 9.
   Pristup informacijama i logistička podrška
   1.   Države članice, Komisija, ESVD i Glavno tajništvo Vijeća osiguravaju PPEU-u pristup svim relevantnim informacijama.
   2.   Delegacije Unije u regiji i države članice prema potrebi osiguravaju logističku podršku u regiji.
   Članak 10.
   Sigurnost
   U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU, u skladu sa svojim mandatom i na temelju sigurnosnog stanja na geografskom području za koje je odgovoran, poduzima sve razumno izvedive mjere za sigurnost osoblja za koje je PPEU izravno nadležan, posebno tako da:

               (a)

               uspostavlja sigurnosni plan specifičan za misiju na temelju smjernica ESVD-a, koji uključuje mjere, specifične za misiju, za fizičku zaštitu, organizacijsku sigurnost i sigurnost postupaka, kojim se uređuje upravljanje sigurnim kretanjem osoblja na područje misije i unutar njega, kao i upravljanje sigurnosnim incidentima, te uključujući krizni plan misije i plan za evakuaciju;

               (b)

               osigurava da je sveukupno osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

               (c)

               osigurava da svi članovi tima PPEU-a koji se trebaju razmjestiti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije dolaska ili pri dolasku na područje misije, na temelju stupnjeva rizika koje za područje misije određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i o provedbi mandata.

         Članak 11.
   Izvješćivanje
   1.   PPEU redovito priprema usmena i pisana izvješća za VP-a i PSO. PPEU također prema potrebi izvješćuje radne skupine Vijeća. Redovna izvješća šalju se putem mreže COREU. PPEU može pripremati izvješća za Vijeće za vanjske poslove. U skladu s člankom 36. Ugovora, PPEU smije sudjelovati u informiranju Europskog parlamenta.
   2.   PPEU izvješćuje o najboljem načinu za ostvarenje inicijativa Unije, kao što je doprinos Unije reformama, i uključujući političke aspekte odgovarajućih razvojnih projekata Unije, u koordinaciji s delegacijama Unije u regiji.
   Članak 12.
   Koordinacija
   1.   PPEU doprinosi jedinstvu, dosljednosti i učinkovitosti djelovanjâ Unije i pomaže osigurati da su svi instrumenti Unije kao i djelovanje država članica dosljedno uključeni u postizanje ciljeva politike Unije. Aktivnosti PPEU-a koordiniraju se s aktivnostima delegacija Unije i Komisije. PPEU osigurava redovito informiranje misija država članica i delegacija Unije u regiji.
   2.   Na terenu se održava bliska suradnja s voditeljima delegacija Unije i voditeljima misija država članica. Oni ulažu najbolje napore kako bi pomogli PPEU-u u provedbi njegovog mandata. PPEU u uskoj koordinaciji s odgovarajućim delegacijama Unije osigurava lokalno političko vodstvo zapovjedniku snaga operacije EUNAVFOR Atalanta, zapovjedniku misije EU-a EUTM Somalia i voditelju misije EUCAP Nestor. PPEU, zapovjednici operacija EU-a i zapovjednik civilne operacije međusobno se savjetuju prema potrebi.
   3.   PPEU blisko surađuje s tijelima uključenih zemalja, UN-om, AU-om, IGAD-om, drugim nacionalnim, regionalnim i međunarodnim dionicima, a također i s civilnim društvom u regiji.
   Članak 13.
   Preispitivanje
   Provedba ove Odluke i njezina usklađenost s ostalim doprinosima Unije u regiji redovito se preispituju. PPEU do 31. kolovoza 2015. podnosi Vijeću, VP-u i Komisiji sveobuhvatno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. ožujka 2015.

      Sastavljeno u Bruxellesu 16. ožujka 2015.

            Za Vijeće

            Predsjednika

         F. MOGHERINI

      (1)  Odluka Vijeća 2011/819/ZVSP od 8. prosinca 2011. o imenovanju posebnog predstavnika Europske unije za Rog Afrike (SL L 327, 9.12.2011., str. 62.).

      (2)  Odluka Vijeća 2011/168/ZVSP od 21. ožujka 2011. o Međunarodnom kaznenom sudu i o stavljanju izvan snage Zajedničkog stajališta 2003/444/ZVSP (SL L 76, 22.3.2011., str. 56.).

      (3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: 2004/683/EZ: Odluka Vijeća od 28. svibnja 2004. o stajalištu Zajednice u pogledu Odluke EU-a i Vijeća za stabilizaciju i pridruživanje bivše jugoslavenske republike Makedonije o donošenju njegova poslovnika, uključujući poslovnik Odbora za stabilizaciju i pridruživanje

text:
               11/Sv. 115

               HR

               Službeni list Europske unije

               191

         32004D0683

               L 312/12

               SLUŽBENI LIST EUROPSKE UNIJE

         ODLUKA VIJEĆA
   od 28. svibnja 2004.
   o stajalištu Zajednice u pogledu Odluke EU-a i Vijeća za stabilizaciju i pridruživanje bivše jugoslavenske republike Makedonije o donošenju njegova poslovnika, uključujući poslovnik Odbora za stabilizaciju i pridruživanje
   (2004/683/EZ)
   VIJEĆE EUROPSKE UNIJE
   uzimajući u obzir Ugovor o osnivanju Europske zajednice i Ugovor o osnivanju Europske zajednice za atomsku energiju (Euratom),
   uzimajući u obzir Odluku Vijeća i Komisije 2004/239/EZ, Euratom (1) od 23. veljače 2004. o sklapanju Sporazuma o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, a posebno njezin članak 2. stavak 1.,
   uzimajući u obzir prijedlog Komisije,
   budući da:

               (1)

               Člankom 108. Sporazuma o stabilizaciji i pridruživanju osniva se Vijeće za stabilizaciju i pridruživanje.

               (2)

               Člankom 112. navedenog Sporazuma predviđa se da Vijeću za stabilizaciju i pridruživanje pomaže Odbor za stabilizaciju i pridruživanje.

               (3)

               Člankom 109. navedenog Sporazuma predviđa se da Vijeće za stabilizaciju i pridruživanje donosi vlastiti poslovnik.

               (4)

               Člankom 110. navedenog Sporazuma predviđa se da Vijeće za stabilizaciju i pridruživanje svojim poslovnikom utvrđuje dužnosti Odbora za stabilizaciju i pridruživanje te da Vijeće za stabilizaciju i pridruživanje može bilo koje od svojih ovlasti prenijeti na Odbor za stabilizaciju i pridruživanje,

         ODLUČILO JE:
   Jedini članak
   Stajalište koje Komisija treba donijeti unutar Vijeća za stabilizaciju i pridruživanje, osnovanog člankom 108. Sporazuma o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, s obzirom na poslovnik navedenog Vijeća za stabilizaciju i pridruživanje i na delegiranje njegovih ovlasti Odboru za stabilizaciju i pridruživanje iz članka 110. navedenog Sporazuma, temelji se na nacrtu odluke Vijeća za stabilizaciju i pridruživanje, priloženom ovoj Odluci. Manje izmjene nacrta tih odluka mogu se prihvatiti bez naknadne odluke Vijeća.

      Sastavljeno u Bruxellesu 28. svibnja 2004.

            Za Vijeće

            Predsjednik

         N. DEMPSEY

      (1)  SL L 84, 20.3.2004., str. 1.
   PRILOG I.

      ODLUKA BR. 1/2004
      od 28. svibnja 2004.
      EU-a i Vijeća za stabilizaciju i pridruživanje bivše jugoslavenske republike Makedonije o usvajanju njegovog Poslovnika, uključujući poslovnik Odbora za stabilizaciju i pridruživanje
      VIJEĆE ZA STABILIZACIJU I PRIDRUŽIVANJE,
      uzimajući u obzir Sporazum o stabilizaciji i pridruživanju između Europskih zajednica i njezinih država članica, s jedne strane, i bivše jugoslavenske republike Makedonije, s druge strane (1), a naročito njegove članke 108., 109., 110., 111., 112. i 113.,
      budući da je Sporazum stupio na snagu 1. travnja 2004.,
      ODLUČILO JE:
      Članak 1.
      Predsjedanje
      Vijećem za stabilizaciju i pridruživanje naizmjenično u razdobljima od 12 mjeseci predsjeda predstavnik Vijeća Europske unije u ime Zajednice i njezinih država članica te predstavnik Vlade bivše jugoslavenske republike Makedonije. Prvo razdoblje započinje na datum prve sjednice Vijeća za stabilizaciju i pridruživanje i završava 31. prosinca 2004.
      Članak 2.
      Sjednice
      Vijeće za stabilizaciju i pridruživanje sastaje se na ministarskoj razini redovito jednom godišnje. Izvanredne sjednice Vijeća za stabilizaciju i pridruživanje mogu se održati na zahtjev bilo koje stranke ako se stranke tako dogovore.
      Ako stranke nisu drukčije dogovorile, svaka sjednica Vijeća za stabilizaciju i pridruživanje održava se u uobičajenom mjestu za sjednice Vijeća Europske unije na datum koji su obje stranke dogovorile.
      Sjednice Vijeća za stabilizaciju i pridruživanje zajednički sazivaju tajnici Vijeća za stabilizaciju i pridruživanje u dogovoru s predsjednikom.
      Članak 3.
      Zastupanje
      Ako nisu u mogućnosti prisustvovati sjednici, članovi Vijeća za stabilizaciju i pridruživanje mogu biti zastupani. Ako član želi biti zastupan na takav način, o imenu svog zastupnika mora obavijestiti predsjednika prije sjednice na kojoj će na takav način biti zastupan.
      Zastupnik člana Vijeća za stabilizaciju i pridruživanje koristi sva prava tog člana.
      Članak 4.
      Delegacije
      Članove Vijeća za stabilizaciju i pridruživanje mogu pratiti službenici.
      Prije svake sjednice, predsjednika se izvješćuje o predviđenom sastavu izaslanstva svake stranke.
      Predstavnik Europske investicijske banke prisustvuje sjednicama Vijeća za stabilizaciju i pridruživanje kao promatrač, kada se na dnevnom redu nalaze pitanja koja se tiču banke.
      Vijeće za stabilizaciju i pridruživanje može pozvati nečlanice da sudjeluju na njegovim sastancima kako bi im pružili informacije o određenim pitanjima.
      Članak 5.
      Tajništvo
      Dužnosnik Glavnog tajništva Vijeća Europske unije i službenik misije u bivšoj jugoslavenskoj republici Makedoniji u Bruxellesu djeluju zajednički kao tajnici Vijeća za stabilizaciju i pridruživanje.
      Članak 6.
      Prepiska
      Prepiska naslovljena na Vijeće za stabilizaciju i pridruživanje šalje se predsjedniku Vijeća za stabilizaciju i pridruživanje na adresu glavnog tajnika Vijeća Europske unije.
      Dvoje tajnika osiguravaju da se prepiska proslijedi predsjedniku Vijeća za stabilizaciju i pridruživanje i prema potrebi ostalim članovima Vijeća za stabilizaciju i pridruživanje. Prepiska koja se prosljeđuje šalje se glavnom tajniku Komisije, stalnim predstavništvima država članica i Misiji bivše jugoslavenske republike Makedonije u Bruxellesu.
      Dvoje tajnika šalju priopćenja predsjednika Vijeća za stabilizaciju i pridruživanje primateljima i prosljeđuju ih, prema potrebi, ostalim članovima Vijeća za stabilizaciju i pridruživanje na adrese naznačene u prethodnom stavku.
      Članak 7.
      Javnost
      Ako nije drukčije odlučeno, sjednice Vijeća za stabilizaciju i pridruživanje nisu javne.
      Članak 8.
      Dnevni red sjednica
      1.   Predsjednik sastavlja okvirni dnevni red za svaku sjednicu. Njega tajnici Vijeća za stabilizaciju i pridruživanje prosljeđuju primateljima iz članka 6. najkasnije 15 dana prije početka sjednice.
      Okvirni dnevni red sadrži točke u vezi kojih je predsjednik zaprimio zahtjev za uključivanje u dnevni red najkasnije 21 dan prije početka sjednice, iako se točke uključuju u okvirni dnevni red ako je popratna dokumentacija proslijeđena tajnicima najkasnije na dan kada se šalje dnevni red.
      Vijeće za stabilizaciju i pridruživanje usvaja dnevni red na početku svake sjednice. U dnevni je red moguće uključiti točku koja se ne nalazi na okvirnom dnevnom redu ako se stranke slože.
      2.   U dogovoru s dvama strankama predsjednik može skratiti rok utvrđen u stavku 1. kako bi u obzir uzeo zahtjeve određenog slučaja.
      Članak 9.
      Zapisnik
      Nacrt zapisnika svakog sastanka sastavlja dvoje tajnika.
      U pravilu se u zapisniku u vezi sa svakom točkom dnevnog reda navodi:

                  —

                  dokumentacija koja je predana Vijeću za stabilizaciju i pridruživanje,

                  —

                  izjave čije je uključivanje u zapisnik zahtijevao član Vijeća za stabilizaciju i pridruživanje,

                  —

                  donesene odluke i dane preporuke, dogovorene izjave i usvojeni zaključci.

            Nacrt dnevnog reda na odobrenje se predaje Vijeću za stabilizaciju i pridruživanje. Kada se zapisnik odobri, potpisuju ga predsjednik i dvoje tajnika. Zapisnik se polaže u arhiv glavnog tajnika Vijeća Europske unije koji služi kao depozitar dokumenata o pridruživanju. Ovjerena preslika šalje se svakom primatelju iz članka 6.
      Članak 10.
      Odluke i preporuke
      1.   Vijeće za stabilizaciju i pridruživanje donosi svoje odluke i daje preporuke na temelju suglasnosti stranaka.
      U razdoblju između dvije sjednice, Vijeće za stabilizaciju i pridruživanje može donositi odluke ili davati preporuke pismenim postupkom, ako se stranke o tome slože.
      2.   Odluke i preporuke Vijeća za stabilizaciju i pridruživanje u smislu članka 110. Sporazuma o stabilizaciji i pridruživanju naslovljavaju se kao „Odluka” odnosno „Preporuka”, nakon čega slijedi serijski broj, datum donošenja i opis predmeta.
      Odluke i preporuke Vijeća za stabilizaciju i pridruživanje potpisuje predsjednik i ovjerava dvoje tajnika.
      Odluke i preporuke šalju se svim primateljima iz članka 6.
      Svaka stranka može odlučiti o objavljivanju odluka i preporuka Vijeća za stabilizaciju i pridruživanje u svojim službenim publikacijama.
      Članak 11.
      Jezici
      Službeni jezici Vijeća za stabilizaciju i pridruživanje su službeni jezici dviju stranaka.
      Ako nije drukčije odlučeno, Vijeće za stabilizaciju i pridruživanje svoje rasprave temelji na dokumentaciji sastavljenoj na tim jezicima.
      Članak 12.
      Troškovi
      Zajednica i bivša jugoslavenska republika Makedonija snose odvojeno troškove nastale sudjelovanjem na sjednicama Vijeća za stabilizaciju i pridruživanje, kako u vezi s osoblja, putovanja i dnevnica, tako i poštanskih i komunikacijskih izdataka.
      Troškove povezane s tumačenjem na sjednicama, prevođenjem i umnožavanjem dokumenata snosi Zajednica, uz izuzetak troškova povezanih s tumačenjem ili prevođenjem na službeni jezik bivše jugoslavenske republike Makedonije ili s njega, koje snosi bivša jugoslavenska republika Makedonija. Ostale troškove koji se odnose na organizaciju sjednica snosi stranka koja je domaćin sjednica.
      Članak 13.
      Odbor za stabilizaciju i pridruživanje
      1.   Osniva se Odbor za stabilizaciju i pridruživanje kako bi Vijeću za stabilizaciju i pridruživanje pomagao u izvršavanju njegovih dužnosti. Čine ga zastupnici Vijeća Europske unije i zastupnici Komisije Europskih zajednica, s jedne strane, i zastupnici bivše jugoslavenske republike Makedonije, s druge strane, obično na razini viših državnih službenika.
      2.   Odbor za stabilizaciju i pridruživanje priprema sjednice i rasprave Vijeća za stabilizaciju i pridruživanje, prema potrebi provodi odluke Vijeća za stabilizaciju i pridruživanje i općenito osigurava kontinuitet odnosa pridruživanja i pravilne provedbe Sporazuma o stabilizaciji i pridruživanju. On razmatra sva pitanja koja mu Vijeće za stabilizaciju i pridruživanje uputi kao i sva ostala pitanja koja mogu nastati tijekom svakodnevne provedbe Sporazuma o stabilizaciji i pridruživanju. On Vijeću za stabilizaciju i pridruživanje predaje prijedloge ili eventualne nacrte odluka/preporuka na donošenje.
      3.   U slučajevima kada Sporazum o stabilizaciji i pridruživanju upućuje na obvezu savjetovanja ili mogućnost savjetovanja, takvo se savjetovanje može održati unutar Odbora za stabilizaciju i pridruživanje. Savjetovanje se može nastaviti unutar Vijeća za stabilizaciju i pridruživanje ako se dvije stranke tako slože.
      4.   Poslovnik Odbora za stabilizaciju i pridruživanje priložen je ovoj Odluci.

         Sastavljeno u Bruxellesu 28. svibnja 2004.

               Za Vijeće za stabilizaciju i pridruživanje

               Predsjednik

      PRILOG

         POSLOVNIK ODBORA ZA STABILIZACIJU I PRIDRUŽIVANJE

      Članak 1.
      Predsjedanje
      Odborom za stabilizaciju i pridruživanje naizmjenično u razdobljima od 12 mjeseci predsjeda predstavnik Vijeća Europske komisije, u ime Zajednice i njezinih država članica te predstavnik Vlade bivše jugoslavenske republike Makedonije. Prvo razdoblje započinje na datum prve sjednice Vijeća za stabilizaciju i pridruživanje i završava 31. prosinca 2004.
      Članak 2.
      Sjednice
      Odbor za stabilizaciju i pridruživanje sastaje se kada to okolnosti zatraže, uz dogovor obje stranke.
      Svaka sjednica Odbora za stabilizaciju i pridruživanje održava se u vremenu i mjestu o kojima su se složile obje stranke.
      Sjednice Odbora za stabilizaciju i pridruživanje saziva predsjednik.
      Članak 3.
      Delegacije
      Prije svake sjednice, predsjednika se izvješćuje o predviđenom sastavu delegacije svake stranke.
      Članak 4.
      Tajništvo
      Dužnosnik Europske komisije i službenik Vlade bivše jugoslavenske republike Makedonije zajedno nastupaju kao tajnici Odbora za stabilizaciju i pridruživanje.
      Sva priopćenja predsjedniku Odbora za stabilizaciju i pridruživanje, i ona koju on šalje, prosljeđuju se tajnicima Odbora za stabilizaciju i pridruživanje i tajnicima i predsjedniku Vijeća za stabilizaciju i pridruživanje.
      Članak 5.
      Javnost
      Ako nije drukčije odlučeno, sjednice Odbora za stabilizaciju i pridruživanje nisu javne.
      Članak 6.
      Dnevni red sjednica
      1.   Predsjednik sastavlja okvirni dnevni red za svaku sjednicu. Njega tajnici Odbora za stabilizaciju i pridruživanje prosljeđuju primateljima iz članka 4. najkasnije 15 dana prije početka sjednice.
      Okvirni dnevni red sadržava točke u vezi kojih je predsjednik zaprimio zahtjev za uključivanje u dnevni red najkasnije 21 dan prije početka sjednice, iako se točke uključuju u okvirni dnevni red samo ako je popratna dokumentacija proslijeđena tajnicima najkasnije na dan kada se šalje dnevni red.
      Odbor za stabilizaciju i pridruživanje može zatražiti da stručnjaci prisustvuju njegovim sjednicama kako bi im pružili informacije o određenim pitanjima.
      Odbor za stabilizaciju i pridruživanje usvaja dnevni red na početku svake sjednice. U dnevni je red moguće uključiti točku koja se ne nalazi na okvirnom dnevnom redu ako su se obje stranke o tome sporazumjele.
      2.   U dogovoru s dvama strankama predsjednik može skratiti rok utvrđen u stavku 1. kako bi u obzir uzeo zahtjeve određenog slučaja.
      Članak 7.
      Zapisnik
      Na svakom se sastanku vodi zapisnik i temelji se na sažetku predsjednika o zaključcima koje je donio Odbor za stabilizaciju i pridruživanje.
      Kada Odbor za stabilizaciju i pridruživanje odobri zapisnik, potpisuju ga predsjednik i tajnici i svaka ga stranka pohranjuje. Kopija zapisnika šalje se svakom primatelju iz članka 4.
      Članak 8.
      Odluke i preporuke
      U posebnim slučajevima kada je Odbor za stabilizaciju i pridruživanje u skladu s člankom 110. Sporazuma o stabilizaciji i pridruživanju ovlašten od strane Vijeća za stabilizaciju i pridruživanje za donošenje odluka i davanje preporuka, te se odluke i preporuke naslovljavaju kao „Odluka”, odnosno „Preporuka”, nakon čega slijedi serijski broj, datum donošenja i opis predmeta. Odluke i preporuke donose se zajedničkim sporazumom između stranaka.
      Odluke i preporuke Odbora za stabilizaciju i pridruživanje potpisuje predsjednik i ovjerava dvoje tajnika te se šalju svim primateljima iz članka 4. ovog Priloga.
      Svaka stranka može odlučiti o objavljivanju odluka i preporuka Odbora za stabilizaciju i pridruživanje u svojim službenim publikacijama.
      Članak 9.
      Troškovi
      Zajednica i bivša jugoslavenska republika Makedonija odvojeno snose troškove nastale sudjelovanjem na sjednicama Odbora za stabilizaciju i pridruživanje, kako u vezi s osobljem, putovanjima i dnevnicama, tako i poštanskim i komunikacijskim izdatcima.
      Troškove povezane s tumačenjem na sjednicama, prevođenjem i umnožavanjem dokumenata snosi Zajednica, uz izuzetak troškova povezanih s tumačenjem ili prevođenjem na ili sa službenog jezika bivše jugoslavenske republike Makedonije, koje snosi bivša jugoslavenska republika Makedonija. Ostale troškove koji se odnose na organizaciju sjednica snosi stranka koja je domaćin sjednica.
      Članak 10.
      Pododbori i posebne skupine
      Odbor za stabilizaciju i pridruživanje može osnovati pododbore ili posebne skupine koje djeluju pod nadležnošću Odbora za stabilizaciju i pridruživanje kojem podnose izvješća nakon svake svoje sjednice. Odbor za stabilizaciju i pridruživanje može odlučiti o ukidanju svih postojećih pododbora ili skupina, utvrđivanju ili izmjeni njihove nadležnosti ili osnivanju daljnjih pododbora ili skupina koje bi mu pomagale u izvršavanju dužnosti. Ti pododbori i skupine nisu ovlašteni za donošenje odluka.

      (1)  SL L 84, 20.3.2004., str. 13.


title: 2014/17/ZVSP: Odluka Političkog i sigurnosnog odbora EUBAM Libya/2/2014 od 14. siječnja 2014. o prihvaćanju doprinosa trećih država misiji Europske unije za pomoć u integriranom upravljanju granica u Libiji (EUBAM Libya)

text:
               18.1.2014

               HR

               Službeni list Europske unije

               L 14/15

         ODLUKA POLITIČKOG I SIGURNOSNOG ODBORA EUBAM LIBYA/2/2014
   od 14. siječnja 2014.
   o prihvaćanju doprinosa trećih država misiji Europske unije za pomoć u integriranom upravljanju granica u Libiji (EUBAM Libya)
   (2014/17/ZVSP)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granica u Libiji (EUBAM Libya) (1), a posebno njezin članak 10. stavak 3.,
   budući da:

               (1)

               Vijeće je na temelju članka 10. stavka 3. Odluke 2013/233/ZVSP ovlastilo Politički i sigurnosni odbor (PSO) za donošenje odgovarajućih odluka o prihvaćanju doprinosa trećih država misiji EUBAM Libya.

               (2)

               Zapovjednik civilnih operacija preporučio je da PSO prihvati predloženi doprinos Švicarske Konfederacije misiji EUBAM Libya i da ga smatra značajnim.

               (3)

               Švicarsku Konfederaciju trebalo bi izuzeti od financijskih doprinosa proračunu misije EUBAM Libya,

         DONIO JE OVU ODLUKU:
   Članak 1.
   Doprinosi trećih država
   1.   Doprinos Švicarske Konfederacije misiji Europske unije za pomoć u integriranom upravljanju granica u Libiji (EUBAM Libya) prihvaća se i smatra se značajnim.
   2.   Švicarska Konfederacija izuzeta je od financijskih doprinosa proračunu misije EUBAM Libya.
   Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 14. siječnja 2014.

            Za Politički i sigurnosni odbor

            Predsjednik

         W. STEVENS

      (1)  SL L 138, 24.5.2013., str. 15.


title: 2012/497/EU: Odluka Vijeća od 8. ožujka 2012. o sklapanju Sporazuma u obliku razmjene pisama između Europske unije i Kraljevine Maroka o uzajamnoj liberalizaciji mjera za poljoprivredne proizvode, prerađene poljoprivredne proizvode, ribu i proizvode ribarstva, zamjeni protokola 1, 2 i 3 i njihovih priloga i izmjeni Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroka, s druge strane

text:
               11/Sv. 118

               HR

               Službeni list Europske unije

               249

         32012D0497

               L 241/2

               SLUŽBENI LIST EUROPSKE UNIJE

         ODLUKA VIJEĆA
   od 8. ožujka 2012.
   o sklapanju Sporazuma u obliku razmjene pisama između Europske unije i Kraljevine Maroka o uzajamnoj liberalizaciji mjera za poljoprivredne proizvode, prerađene poljoprivredne proizvode, ribu i proizvode ribarstva, zamjeni protokola 1, 2 i 3 i njihovih priloga i izmjeni Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroka, s druge strane
   (2012/497/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno prvi podstavak članka 207. stavka 4. u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Člankom 16. Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroka, s druge strane (1) (dalje u tekstu „Sporazum o pridruživanju”), koji je na snazi od 1. ožujka 2000., predviđa se postupna provedba veće liberalizacije uzajamne trgovine poljoprivrednim proizvodima, prerađenim poljoprivrednim proizvodima, ribom i proizvodima ribarstva.

               (2)

               U srpnju 2005. je Vijeće za pridruživanje EU-Maroko donijelo Plan djelovanja Europske politike susjedstva koji uključuje i posebnu odredbu čiji je cilj daljnja liberalizacija trgovine poljoprivrednim proizvodima, prerađenim poljoprivrednim proizvodima, ribom i proizvodima ribarstva.

               (3)

               Vijeće je 14. listopada 2005. ovlastilo Komisiju da u svrhu ostvarenja tog cilja pregovara s Kraljevinom Marokom u okviru Sporazuma o pridruživanju.

               (4)

               Komisija je 14. prosinca 2009. okončala pregovore u ime Unije o Sporazumu u obliku razmjene pisama (dalje u tekstu „Sporazum”) s ciljem izmjene Sporazuma o pridruživanju.

               (5)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Odobrava se u ime Unije potpisivanje Sporazuma u obliku razmjene pisama (dalje u tekstu „Sporazum”) između Europske unije i Kraljevine Maroka o uzajamnoj liberalizaciji mjera za poljoprivredne proizvode, prerađene poljoprivredne proizvode, ribu i proizvode ribarstva, zamjeni protokola 1., 2. i 3. i njihovih priloga i izmjeni Euro-mediteranskog sporazuma o pridruživanju između Europskih zajednica i njihovih država članica s jedne strane i Kraljevine Maroka s druge strane.
   Tekst Sporazuma priložen je ovoj Odluci.
   Članak 2.
   Kada Unija treba poduzimati zaštitne mjere za poljoprivredne proizvode, ribu i proizvode ribarstva, kako je predviđeno Sporazumom o pridruživanju, te se mjere donose u skladu s postupkom predviđenim člankom 159. stavkom 2. Uredbe Vijeća 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (2); ili Uredbom Vijeća (EZ) br. 104/2000 od 17. prosinca 1999. o zajedničkoj organizaciji tržišta proizvodima ribarstva i akvakulture (3). Za prerađene poljoprivredne proizvode zaštitne mjere donose se u skladu s postupcima predviđenim člankom 7. stavkom 2. Uredbe Vijeća (EZ) br. 614/2009 od 7. srpnja 2009. o zajedničkom sustavu trgovine ovalbuminom i laktalbuminom (4), ili člankom 11. stavkom 4. Uredbe Vijeća (EZ) 1216/2009 od 30. studenoga 2009. o utvrđivanju trgovinskih aranžmana koji se primjenjuju na određenu robu koja je nastala preradom poljoprivrednih proizvoda (5).
   Članak 3.
   Predsjednik Vijeća ovlašćuje se za imenovanje osobe ili osoba odgovorne ili odgovornih da u ime Unije polože ispravu za odobrenje predviđenu Sporazumom kojom se Unija obvezuje.
   Članak 4.
   Odluka stupa na snagu na dan donošenja.

      Sastavljeno u Bruxellesu 8. ožujka 2012.

            Za Vijeće

            Predsjednik

         M. BØDSKOV

      (1)  SL L 70, 18.3.2000., str. 2.

      (2)  SL L 299, 16.11.2007., str. 1.

      (3)  SL L 17, 21.1.2000., str. 22.

      (4)  SL L 181, 14.7.2009., str. 8.

      (5)  SL L 328, 15.12.2009., str. 10.